text: [{"text_idx": "#000002", "text": "Inzila yamuntu wazinyonyoono ninzila njumu. Muntu uutakwe bulemu aciimo, talimvwi jwi lizwa kujulu nolimwaambila kuti \u201cnjeeyi nzila mbotu, koyendela muli njiyo.\u201d . . . \u2018Ncuubauba kuvwunwa nkaambo . . . [Yahushua] wakatubbadelela kale swebo muulo walufutuko. Walo wakalyaaba kuti asubulwe mucibaka cesu kutegwa tukkazyike myoyo akubaa luumuno Lwakwe ndwajisi. Walo wakatucincanya nguzu Zyakwe akulikulika kubula nguzu kwesu, . . . icibi cesu kutegwa tubaa bululami Bwakwe. Mbuli mbwaakaamba mushinshimi Izaya, \u201cWakaumwa akaambo kazibi zyesu, kupenga kwakwe nkukwakatweetela luumuno.\u201d1"}, {"text_idx": "#000003", "text": "Yahuwah ulalemekezya lwaanguluko lwamuntu woonse lwakulisalila. Walo takonzyi kusinikizya muntu kuti atambule lufutuko pe. Nkaambo toonse twakazyalwa katulaa ciimo ciyandisya kucita zitaluleme, kuti muntu taalisalila kuti afutulwe lwakwe mwini, aboobo citobela ncakuti, ooyo muntu uyoosweeka."}, {"text_idx": "#000006", "text": "Cipego ca lufutuko cakwaabilwa buyo cilakonzya kujanwa kwiinda mukulyaaba cakumaninina omwini lyoonse. Pele nkubweza ntaamu yomwe-yomwe koyaa kutaaluka, koyaa kulibambila kuya Kujulu, ninzila yomwe-yomwe yakulitolaansi akumaninina kulyaaba. Buzuba bomwe-bomwe weelede kuleka kuyandisya nzyobona ameso aako, eelyo noyaa kubikkila maanu ku Mufutuli wako. Mulimo wakulyaaba abuzuba, ngwa kuleka kuyanda kwako kuti utambule kuyanda kwa Mulengi wako cakumaninina. Mulimo wakwaaba kuyanda kwako ku kuyanda kwa Mulengi wako uyoosiya kakwiina busena bwa kulidunda muli nduwe. Pele mulimo uuyandika ncobeni kuti koyanda kufutulwa."}, {"text_idx": "#000008", "text": "Zyoonse zyobile eezyi nzila zyakulimvwa boobo taziluleme pe. Yahuwah kwiina nanga wasinikizya muntu. Muntu wakafutulwa buzuba bumwi, ulakonzya kucinca mizeezo yakwe aakale. Kunyina muntu uuyoofutulwa katayandide pe. Aciindi mpeenya aawa, kulimvwa kukkomana nokuba kutalimvwa kukkomana, tacili citondezyo ca lufutuko nokuba kusweeka pe. Kulimvwa kukkomana ncipego cizwa ku Mwami Yahuwah. Mulimo wako ngwakutambula zisyomyo eezyo kwiinda mulusyomo lwako abuzuba eelyo nolyaaba kuli Nguwe. \u201cLusyomo ndu lwako mbuli cipego cizwa kuli [Yahuwah]. Yebo toyelede kuzelauka akataa bulangizi a bukandu, akubula lusyomo pe. Kokkazyika moyo wako noboola ku Mwami [Yahuwah], yebo uyoozyiba ncobeni kuti Walo uzyaakuswena munsi lyako, akukukulwaizya, akukkutya muya wako.\u201d3"}, {"text_idx": "#000013", "text": "Kotalisya mupailo wako kulumbaizya Mwami Yahuwah. Ooko takuli kulumbaizya buyo Nguwe, pele citondezya kulumba nkolimvwa eelyo noyibaluka bubotu Bwakwe muziindi zyakainda musyule akukuyumya lusyomo lwako kuti umulombe zintu nzyobulide cino ciindi."}, {"text_idx": "#000015", "text": "Bantu banji babuzya mubuzyo wakuti, \u201cMbubuti Ime mbwenga ndalyaaba lwangu ku Mwami [Yahuwah]?\u201d Yebo uliyandide kulyaaba kuli Nguwe, pele tokwe nguzu zyakulijata mubweende bwako, ulimuzike wakudonaika, muzike waziyanza zibyaabi mubuumi bwako bwa cinyonyoono. Zisyomyo zyako amakanze aako zili mbuli ntambo zyamuseenga uubumbuluka. Yebo tocikonzyi kweendelezya mizeezo yako, nokuba zintu nzyoyanda, azintu nzyokkomanina. Nkaambo kakuti ulizyi zisyomyo nzyotazuziki azikonkezyo nzyotazuziki, eeco ncecikubuzya nguzu zyakukkazyika camba mukusinizya kwako, alimwi cikupa kuti ulimvwe aanga Mwami [Yahuwah] takonzyi kukutambula; mpoonya yebo utalika kubula bulangizi. Yebo ncoyelede kuzyiba ncakuti kumvwisisya kasimpe nenguzu zya kusala kwa muntu. Eezi nenguzu zyeendelezya ciimo camuntu, zintu nzyasala anguzu zyakukanza cakucita. Zyoonse nzyacita muntu ziyeeme atalaa kucita cintu ciluleme ncayanda cini mumoyo. Nguzu zyakusala cakucita eezyo Mwami [Yahuwah] nzyaakapa bantu; nzyizyabo beni kubelesya. Yebo tokonzyi kucinca moyo wako, yebo tokonzyi kupa ciyanda moyo wako omwini ku Mwami [Yahuwah]; pele ulakonzya kusala kumubelekela Walo. Yebo ulakonzya kumupa kuyanda kwako; Mpoonya Walo uyoobeleka kuyanda Kwakwe kwiinda muli nduwe. Aboobo ciimo cako coonse inga caletwa mubweendelezi bwa Muya ookwa [Yahushua]; zyoonse nzyoyanda inga zyaimina atalaa Nguwe, mizeezo yako ayalo inga yeendelana Anguwe."}, {"text_idx": "#000018", "text": "Saatani uyookakatila kukukonga amuzeezo wakuti Mwami Yahuwah ukutola buzike mukusala kwako, ukusinikizya kucita ncotayandide kucita. Kojalila anze mizeezo yamusyobo ooyo. Izyila kuli sinkondonyoko. Kusinikizya ngo mulawo mubulelo bwa Saatani, kutali mubulelo bwa Yahuwah pe. Taata wako wa Kujulu wakaaba Mwanaakwe kutegwa akusyomye lwaanguluko lwakulisalila yebo. Kunyina pe Walo nanga wakusinikizya kusala. Cili kuli nduwe omwini kusala kuti naa uyoolyaaba kuyanda kwako kuli Nguwe."}, {"text_idx": "#000020", "text": "Mbasyoonto buyo bantu baibaluka kuti balaa mulimo wakweendelezya mizeezo yabo. Muntu uutalyeendelezyi mizeezo yakwe ulalangilwa kuba muzike wa kuyandisya busa bwamubili. Saatani uyoomoongelezya kuti anyomenenwe bamakaintu bali munsi lyakwe. Munyika yamazubaano oomo bamakaintu banjaanji mobatasami munzila yakulilemeka mubulemu, alikke mwaalumi wakaaba bweendelezi bwa mizeezo yakwe ku Mwami Yahuwah nguuyookonzya kweendelezya mizeezo amubili wakwe."}, {"text_idx": "#000022", "text": "Eelyo cinyonyoono nocicitigwa mubuumi bwaamunzi, cakatalikide kaindi mumizeezo yamuntu. Kumamanino, kusofwaala kuli mumoyo nokuswaanganya sunko lili anze lya mubili wamuntu, ooyo muntu ulacegwa mukooze ka Saatani."}, {"text_idx": "#000026", "text": "Komuyandaula Mwami [Yahuwah] nacikonzyeka kujanwa, komwiita Walo nacili munsimunsi. Ooyo sizinyonyoono aasiye ziyanza zyakwe zibi. Apilukile ku Mwami Yahuwah eelyo walo ulamweengelela, amuboole kuli Elohimu wesu ulamulekelela ncobeni (Izaya 55:6, 7, NKJV)"}, {"text_idx": "#000028", "text": "Mbweenya mbuli kuyanda kuli mumizeezo ya muntu, ncintu ciyandika kwaaba mubili wako ku Mwami Yahuwah abuzuba. \u201cSena tamuzyi kuti mibili yanu ni\u014banda ya Muuya Uusalala ooyo uuli mulindinywe, ngomutambwide kuli [Elohimu], alimwi buumi mbomujisi tabuli bwanu nobeni pe? Mwakaulwa amuulo uudula. Aboobo amulemye Mwami Leza [Yahuwah]mumibili yanu amumuya wenu, eeyo yoonse njookwa [Yahuwah]\u201d (1 Bakolinto 6:19, 20, NKJV)"}, {"text_idx": "#000029", "text": "Kakwiina kubikkila maanu kumasunko aakuboolela, kuti yebo koli ulilyaabide kale kuyanda kwako amubili wako ku Mufutuli, Walo uyookupa zyoonse nguzu nzyobulide kuti uzunde. Yebo ulakonzya kwiinda kuba buyo mukomi kwiinda muli Nguwe ooyo wakakuyanda. (Langa mu BaLoma 8:31-37.) \u201cKunyina masunko aamusikila aayimpene amasunko aasikila bantu boonse: pele Mwami Yahuwah ulasyomeka, takonzyi kumulekela kuti musunkwe kwiinda nguzu zyanu pe. Pele nomwasunkwa, walo ulamupa nzila yamatijilo, kuti mukakonzye kuvwunwa.\u201d (1 Bakolinto 10:13)"}, {"text_idx": "#000032", "text": "Iciindi tacili cintu bantu ncobayeeyela kuti beelede kucilekela mumaanza aa Mwami Yahuwah. Pele ciindi ncipego cibotelezya. Muntu woonse wakasowa kale ciindi, pele Kuboola Kwabili kwa Mufutuli Yahushua kutweetela makani malemu muzintu zyoonse. Kufumbwa buzuba bwainda, oobo mbuzuba bomwe butuswenya munsaa mamanino; mbuzuba bomwe bugwisyilwa kuciindi cakuzekelwa mu\u014banda yakazekelo."}, {"text_idx": "#000033", "text": "Amucenjele kapati mubweende bwanu. Muteendi mbuli bafubafuba pe, pele amweende mbuli basongo, amube basungu kubamba ciindi canu kuti mutacisowi buyo, nkaambo mazuba aasunu mabi. Nkaambo kaako mutafubaali, pele amuzyibe Mwami Yahuwah nzyayanda kuti mucite (BaEfeso 5:15-17)"}, {"text_idx": "#000036", "text": "Bantu banjaanji balalubizya kwaambilizya kwakkumi kuti \u201cnkubbadela kwakkumi.\u201d Mubwini, mbuli mbwali Mulengi wazintu zyoonse, zyoonse zintu nzyizyakwe kale Mwami Yahuwah. Walo muluse Lwakwe, wakatuzumizya kubelesya zibeela zili fuka muzintu zyoonse nzyatupede. Cilikke Walo ncatukumbila, nkumujosyela kwakkumi"}, {"text_idx": "#000038", "text": "Mali alaa mulimo wakubelesyegwa cabusongo kutegwa naa umwi akataa bana ba Mwami Yahuwah kabulide cintu cimwi eeco Walo ncaakuzyibya mumoyo wako kuti umugwasye, yebo unookonzya kugwasya muntu ooyo. \u201cOoyo uufwida bacete luzyalo ukweletesya Mwami Yahuwah, nkabela Yahuwah uyoomulumbula akaambo kaceeco ncaakaabila muntunyina. (Tusimpi 19:17, NKJV)"}, {"text_idx": "#000041", "text": "Komulomba Yahuwah kuti akusanyangule mumoyo wako, mukati kamoyo mwini oomo motakonzyi kusika lwako omwini akuzyiba cili mumo. Mupailo ookwa Davida ube mupailo wako kuti : \u201cKondilingula, O Mwami Yahuwah, uzyibe moyo wangu, ndisunke uzyibe mizeezo yangu. Bona naa muli nzila iilebya mulindime, kwamana undeenzye munzila iitamani (Intembauzyo 139:23, 24) Koswiilizya Muya Uusalala nuukukombelezya. Walo wakasyomezyegwa kale kuti \u201caakusika uzyoobazula bamunyika kuti balilubizyide mumulandu wacinyonyoono, awabululami awalubeta (Johane 16:8, NKJV)\nEelyo zibeela ziindene eezi nozyaabwa akulekelwa mumaanza aa Mwami, kuti kakuli twaambo Muya Uusalala ntuukuletela kumizeezo yako, kolyeempa twaambo ooto, kotama cisyomyo cili mu 1 Johane 9: (NKJV) cakuti \u201c Pele kuti naa twalyaamba zibi zyesu, walo ulasyomeka mululami, ulatulekelela zibi zyesu akutusalazya kuli zyoonse zitaluleme.\u201d Kotambula kulekelelwa Walo nkwakupa abululami Bwakwe mbwakusomba mucibaka ca zinyonyoono zyako.\nKuti kakucili kaambo kamwi mucibeela cabuumi oomo webo mocitingaana acibi, nokuba cibeela cikucisa, citakukkazyiki camba, alimwi cikukopa nokuba kukuyoosya, komwaambila Taata mbolimvwa ncobeni. Kuti yebo wapaila, Walo ulaa kutwi kuteelela mupailo wako ajanza livwuna."}, {"text_idx": "#000048", "text": "Mbweenya buyo awalo Moza ulatugwasya mubuteteete bwesu akubula nguzu. Mbuli mbotuzyi, Muuya ulatugwasya. Tuli bateteete, tatuzyi mbotweelede kukomba. Ncenciceeco Muuya ncuutukombela kuli Leza, kuukombelezya akutongela majwi aataambiki. Nkabela Yahuwah uuzyi zyamumyoyo yabantu ulizyi kale nzyakombelezezya Muuya. Nkaambo Muuya ukombela bantu ba mwami mbuli mbwayanda Yahuwah."}]